Sarhas
Sarhas (pranc. Sarh) – miestas Čado pietuose, prie Šario upės, 560 km į pietryčius nuo Ndžamenos. Vidurio Šario regiono administracinis centras. Trečias pagal dydį Čado miestas; dauguma jo gyventojų – sarai (pagal juos miestas ir pavadintas). Pro miestą eina Ndžamenos–Bangio plentas, yra oro uostas. Medvilnės valymo, tekstilės pramonė. Vystoma komercinė žvejyba. Yra Sarho nacionalinis muziejus, universitetas (įkurtas 2010 m.).